title: G
text: A G (gue) ye a sietena letra y a cinquena consonant de l'alfabeto aragonés, ye tamién a sietena letra de l'alfabeto latino internacional.
  
  Fonetica 
  En as grafías de l'Academia de l'aragonés y de Uesca, a letra g corresponde con o fonema /g/ (fonema consonantico velar y sonoro, como en gargamela, gorga u guixón). Ta representar o fonema velar y sonoro debant e, i, se debe ficar una u (que no se prenuncia, formando o digrafo gu), como en guerra y guitarra. En os casos en os que se deseya que a u suene (como en pingüino), se l'ha d'anyadir dieresi.
  
  A G en a grafía SLA 
  En a grafía SLA debant de "a", "o", "u" representa o sonito velar oclusivo sonoro /g/ como en as atras grafías, pero debant de "e", "i" representa o fonema prepalatal africato sordo [ ʧ ] (Gistau, gitar, gemecar, general).
  
  A G en as grafías medievals 
  En as grafías medievals que se fan servir en Aragón y Navarra pa escribir elementos romances presents en latín primero y o mesmo romance en estos dos reinos, a G debant de "e" y "i" no representa o fonema postalveolar fricativo sonoro (/ʒ/) como creyen erroniament muitos filologos hispanicos con una mala conoixencia de l'aragonés actual y una conoixencia superficial d'os textos medievals. Ya Manuel Alvar opinaba fa bellas decadas que representa l'actual ʧ d'a nuestra "ch" actual basando-se en alternancias tipo Belgit-Belchit y a variant Margen de l'actual "Villamarchante en Valencia (en valenciano Villamarxant).
  
  En os textos navarros se puet veyer como ya alternan grafías ge, gi con che, chi. En a segunda versión d'o "Liber Regum" escriben Gibaltaric y Comte d'Alperches, en a tercera versión u "Libro de las Cheneracions" escriben Chibal Taric y Conde d'Alperge.
  
  Por atra parte en o sieglo XIII alternan en Tudela grafías como Almalchal con as formas latinizatas Almargale, Almarial, y actualment en o sud de Navarra encara se puet sentir chelar y chitoEn Aragón quan a scripta aragonesa se descompone a fins d'o sieglo XV, introducindo-se cada vegata més as trazas ortograficas de Castiella, cada vegada son més comuns os casos de representación d'o fonema africato xordo como ch (canonche, pontache, Cinecha, y en os documentos d'a Casa de Ganaders de Zaragoza, Lanacha, Correchidor, Alfacharín), y tamién casos de representar-lo con g en parabras on no se feba como (jiqua en os documentos de Las Cuevas de Canyart en cuenta de chica).
  
  Mesmo podemos trobar casos d'alternancia de ch y g en un mesmo texto, como en un de 1473 "Supresión de quatro raciones en las villas de Almudévar, Lanaja, Alquezar y Berbegal" publicato en o "Teatro historico de las iglesas del Reyno de Aragón" volumen VII:
  
  Tamién en un texto de 1495 en o que dos pintors zaragozanos fan tractos sobre a fabrica'' d'un retablo en a ilesia d'Ambel:
  
  Referencias
  
  Vinclos externos 
  
  Alfabeto aragonés
  Alfabeto latino